
Narva Linnavolikogu  määruse eelnõu 

„Välireklaami paigaldamiseks linnavara kasutusse andmise kord“ 

juurde



Käesoleva ajani reguleeris Narva linnas välireklaami paigaldust Narva Linnavolikogu 17.04.2014. a määrusega nr 9 kehtestatud „Välireklaami paigaldamise eeskirjad“. Olemasolevate eeskirja vastuvõtmise päevast möödunud aja jooksul on osaliselt muutunud seadusandlus, mille tõttu on osa eeskirja sätetest vananenud ja eeskirja kohaldamisel tekkisid erinevad probleemid.

Arvestades eeltoodut, valmistas Narva Linnavalitsuse Arenduse ja Ökonoomika Amet (edaspidi ka NLAÖ) ette uue „Välireklaami  paigaldamise eeskirja“ ja esitas Narva Linnavolikokku arutamisele ja vastuvõtmisele. 

Seadusandluse „Reklaamiseaduse“ muutmine seisneb ka selles, et reklaamiseaduse § 13 lg 1 ettenähtud volitusnorm ei võimalda reklaamiseaduse alusel reguleerida linnavara kasutusse andmist välireklaami paigaldamiseks. 

KOKS § 22  lg 1 p 6 kohaselt  volikogu ainupädevusse kuulub valla- või linnavara valitsemise korra kehtestamine. Täna rakendatakse  Narva Linnavolikogu 17.03.2005.a määrusega nr 14 kehtestatud „Linnavara kasutusse andmise kord“. Antud määruse § 2 lg 1 kohaselt kord ei kohaldata linnavara kasutusse andmisele välireklaami paigaldamiseks. Seoses sellega tuleb kehtestada eriakt, mis reguleeri linnavara kasutusse andmist välireklaami ja välireklaamikandjate paigaldamisel linnavarale.  

Näiteks reklaami paigaldusloa väljastamine NLAÖ poolt faktiliselt tähendas, et  reklaami avalikustaja saab ilma konkursita ja tasuta paigaldada oma reklaamikandjad linnamaal. Reklaami avalikustaja maksis reklaamimaksu, aga mingit tasu linnamaa kasutamise eest ei  olnud ette nähtud. Puudusid ka kokkulepped heakorrashoiu või hoolduse osas. 

Lisaks sellele valgustatud reklaamikandjate LED-valgustust loeti linnavalgustuse üldiseks osaks ja liideti linnakommunikatsioonidega, kuid mitte mingit liitumisskeemi või kasutamise    kokkulepet ei sõlmitud.   

Selleks, et lahendada need küsimused, tagada läbipaistvus ja saada täiendavaid vahendeid linna eelarvesse, linnamajandusamet teeb ettepaneku käesoleva eelnõuga kehtestada uus Narva Linnavolikogu määrus „Välireklaami paigaldamiseks linnavara kasutusse andmise kord“  (edaspidi tekstis ka Korra eelnõu ja Kord). 

Kuna linnavara kasutusse andmine ja tänavavalgustuse küsimuste korraldamine on Narva Linnavalitsuse Linnamajandusameti pädevuses, aga Narva linna reklaamialase tegevuse koordineerimine, sh reklaami paigaldamise taotluste vastuvõtmine ja reklaami paigalduslubade vormistamine, on NLAÖA pädevuses, siis, kaaludes kõiki variante ja ettepanekuid, otsustati  mitte ühendada „Välireklaami paigaldamiseks linnavara kasutusse andmise korda“ ja „Välireklaami paigaldamise eeskirja“. Aga need eelnõud on omavahel seotud ja korrastatud. 

Samuti otsustati mitte ühendada „Välireklaami paigaldamiseks linnavara kasutusse andmise korda“ ja „Linnavara kasutamise korda“, et lihtsustada maa eraldamise protseduuri just reklaami paigaldamiseks ja anda maa kasutusse maksimaalselt kiires ja lihtsustatud korras.   

Määruse eelnõu 1. peatüki üldsätetes (§-d 1–6) reguleeritakse välireklaami paigaldamiseks  linnavara andmise põhiprintsiibid, andmise viisid, kasutusse andmisse otsustajad. Täpsustatud on pinna kasutusse võtja kohustused. 

Määruse eelnõu 2. peatükk (§-d 7-14) reguleerib linnavara kasutusse andmist välireklaami  paigaldamiseks avaliku enampakkumise korras.

Eelnõu § 7 lg 2 kohaselt linnavara kasutusse andmine toimub avaliku kirjaliku enampakkumise korras korraldaja algatusel või juhul, kui esitatakse välireklaami paigaldamiseks ühele ja samale kohale mitu taotlust. 

2. peatükk reguleerib enampakkumise ettevalmistamist, sh kuulutuse avaldamist, küsimuste esitamist, enampakkumises osalemise piiranguid, pakkuja kvalifitseerimise tingimusi ja pakkumuse tegemist ning osavõtutasu.

3. peatükk reguleerib linnavara kasutusse andmise põhimõtet välireklaami paigaldamiseks   otsustuskorras (§-d 15–16). Nimelt nähakse eelnõu §-s 15 ette võimalus anda linnavara kasutusse otsustuskorras. 

1) kui linnavarale paigaldatakse statsionaarne reklaamikandja (ühendatud kinnistu maa-alaga või ehitisega) tähtajaga 1 (üks) aasta või kauemaks;

2) kui linnavara antakse kasutusse tasuta linnaasutusele või sihtasutusele, mille ainuasutajaks on Narva linn, samuti osaühingule või aktsiaseltsile, mille ainsaks osanikuks või aktsionäriks on Narva linn, või käesoleva korra § 3 lg 2 nimetatud subjektid;

3) kui linnavarale paigaldatakse mobiilne (ei ole ühendatud kinnistu maa-alaga või ehitisega) või ajutine (kuni 1 aasta) konstruktsioon (reklaampost, reklaamiloosung, tahvel, haagis jms) või statsionaarne reklaamikandja/reklaamiloosung tähtajaga kuni 1 (üks) aasta. 

Määruse eelnõu 4. peatükk reguleerib üüritasu määramise põhimõtted linnavara kasutamise eest välireklaami paigaldamisel (§ 17). 

Määruse eelnõu 5. peatükk (§ 18,19) sätestab linnavara kasutusse andmise lepingu tingimused, sh  kasutuslepingu sõlmimine, muutmine ja lõpetamine. 

Määruse eelnõu 6. peatükk  reguleerib korra rakendamist. 

Määruse eelnõu aluseks on kohaliku omavalitsuse korralduse seaduse (edaspidi KOKS) § 22 lõike 1 punkt 6, mille kohaselt on linnavara valitsemise korra kehtestamine volikogu ainupädevuses. 

